
SE APROBA,
PRIMĂRIA MUNICIPIULUI TIMISOARA



 P R I M A R

DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPATIALĂ

Nr.U92008-003930/17.09.2008
R E F E R A T
privind aprobarea Planului Urbanistic de Detaliu 
,, Locuinţe colective in regim P+2E+Er”, str. Pius Brânzeu, F.N., Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.
Având în vedere documentaţia înregistrată cu numărul U92008-003930/12.06.2008 si completata cu nr. U92008-004328/27.06.2008, prin care se solicită avizarea din punct de vedere urbanistic a documentaţiei Plan Urbanistic de Detaliu ,, Locuinţe colective in regim P+2E+Er”, str. Pius Brânzeu, F.N., Timişoara;

Având în vedere cerinţele Certificatului de Urbanism nr. 2973 din 24.04.2008;

Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu ,,Locuinţe colective in regim P+2E+Er”, str. Pius Brânzeu, F.N., Timişoara si a Procesului Verbal de la Dezbaterea Publică din data de 17.07.2008;

Documentaţia de urbanism, Plan Urbanistic de Detaliu ,,Locuinte colective in regim P+2E+Er”, str. Pius Branzeu, F.N., Timişoara a fost elaborată de proiectantul S.C. Atelierele Arhitech S.R.L., proiect nr.51/JIV1/08, la cererea beneficiarilor Marcov Jiva şi soţia Marcov Liliana Mihaela.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit, pentru care este necesar avizul Consiliului Judeţean Timiş.
Terenul studiat în cadrul Planului Urbanistic de Detaliu ,, Locuinţe colective in regim P+2E+Er”, str. Pius Branzeu, F.N., Timişoara, este situat în intravilanul municipiului Timişoara, şi este format din 6 parcele de forma dreptunghiulara, cu suprafaţa de 528mp fiecare si cu un front stradal de 17m la str. Pius Brânzeu, parcele rezultate ca urmare a documentaţiei de urbanism P.U.D. aprobată cu H.C.L. nr. 147/2002.
Prin prezentul Plan Urbanistic de Detaliu ,, Locuinţe colective in regim P+2E+Er”, str. Pius Brânzeu, F.N., Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.
Conform PUG aprobat prin HCL 157/2002, prelungit cu HCL 139/2007, terenul studiat este cuprins in UTR 70, zonă pentru locuinţe si funcţiunilor complementare zonelor rezidenţiale. 
Terenul studiat, în suprafaţă totala de 3.186 mp este înscris în CF nr. 135861 Timişoara, nr. cadastral 14343;14344/1/9, in suprafaţa de 528 mp, nr. cadastral 14343;14344/1/10, in suprafaţa de 528 mp, nr. cadastral 14343;14344/1/11, în suprafaţă de 528 mp, nr. cadastral 14343;14344/1/12, în suprafaţă de 528 mp, nr. cadastral 14343;14344/1/13, în suprafaţă de 528 mp, nr. cadastral 14343;14344/1/14, în suprafaţă de 528 mp, teren intravilan, proprietatea beneficiarilor Marcov Jiva si şotia Marcov Liliana Mihaela. 

Prin documentaţie se propune realizarea a şase imobile de locuinţe colective, cu un număr de 7 apartamente fiecare rezultând un număr de 42 de apartamente si 54 de locuri de parcare. Construcţiile de locuinţe vor dispune de locuri de parcare sau garaje, conform normativelor în vigoare (1 loc de parcare/apartament + 2 locuri de parcare pentru musafiri), rezultând un număr de 9 locuri de parcare pentru fiecare parcelă. Regimul de înălţime permis în zonă, aprobat prin P.U.D. anterior, este P+M, P+1E+M.
Accesul pietonal pe parcelă se va face de pe trotuarul aferent străzii Pius Brânzeu. Zona este bine deservită de mijloace de transport in comun, care asigură legătura cu centrul si alte arii ale oraşului.
Accesul auto pe parcele se va face de pe strada Pius Brânzeu conform Avizului Comisiei de Circulaţie nr. TH2008-004633/19.06.2008 si va avea lăţimea de minim 3 m. 
Se va asigura necesarul minim de spaţii verzi, conform normativelor, prin realizarea de parcări si alei pietonale înierbate.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse, exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Indicii de construibilitate propuşi prin documentaţie sunt:

P .O.T. max. =  35% 
C.U.T.  =  1,5 

H max. =  P+2E+M/Er (suprafaţa etajului retras va ocupa maxim 60% din suprafaţa nivelului curent)
Spaţii verzi conform cu legislaţia in vigoare cu privire la zonele rezidenţiale.
Întrucât prin documentaţia de urbanism Plan Urbanistic de Detaliu strada Mureş – strada Muzicescu, aprobată cu HCL nr. 147/2002 s-a creat o stradă cu un profil transversal de 9 m, prin documentaţia prezentată se propune lărgirea profilului stradal pe porţiunea deţinută de beneficiar la 11,5 m, urmând a se realiza în baza H.C.L. 18/2000 locuri de parcare ce vor rămâne în domeniul public.
Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu ,, Locuinte colective in regim P+2E+Er”, str. Pius Branzeu, F.N., Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.
Având in vedere Dezbaterea Publică din data de 17.07.2008 si cele prezentate de către Direcţia Urbanism în cadrul referatului de specialitate, lăsăm la aprecierea Consiliului Local Timişoara oportunitatea realizării acestui obiectiv.

